नेपालमै पहिलो पटक एलियनको कथामा फिल्म निर्माण हुने भएको छ। लोकनाथ गौतमको निर्देशनमा तयार हुने उक्त चलचित्रको नाम ‘एलियन्स’ राखिएको छ।
चलचित्रको लागत १० करोड लाग्ने अनुमान गरिएको छ। एलियन्सको कथा भएको कारण अधिकांश दृष्य एनिमेशन र भिएफएक्स गर्नु पर्ने भएको कारण चलचित्रको बजेट १० करोड पुग्ने निर्देशक गौतम बताए।
उच्च प्राविधिक र उच्च मेकिङका लागि भारतबाट प्राबिधिक ल्याउने तयारी भइरहको छ। नेपाली चलचित्र पनि स्तरीय बन्नु पर्ने र नेपाली चलचित्रलार्इ अन्तर्राष्ट्रिय बजारमा प्रतिस्पर्धा गर्न सक्ने बनाउनु पर्छ भन्ने लक्ष्यको साथ यो महत्वकांक्षी चलचित्र बनाउने आँट गरिएको गौतम बताउँछन्।
१२ वर्षदेखि निरन्तर चलचित्र क्षेत्रमा सक्रिय गौतमले थुप्रै सिरियल निर्माण एव निर्देशन गरिसकेका छन् भने रोमान्स र लभ इज लाइफ नामक चलचित्र पनि निर्देशन गरि सकेका छन्।